Nyhedsbrev april 2016

Cykelparkering i gården
Cykelstativerne i gården er færdige og fra nu af må kun disse og de dertil indrettede cykelkældre bruges til parkering af cykler. Der må ikke parkeres op af hække, stakitter, tørrepladser mm. Ej heller låses fast til disse. Viceværterne vil sørge for at forkert placerede cykler bliver fjernet.

Cykelvask

Cykelvask skal foregå på tæppebanke-pladserne foran haveslangerne i Halfdansgade og Gullfossgade. Ikke op ad hækkene. Haveslangerne kan godt nå derhen.

Loppemarked

Vi afholder det årlige loppemarked i AB Gullfoss den 11. juni 10-16.

Prisen for leje af bord er 100kr. Man kan kun leje ét bord pr familie. Pengene går til reklame, plakater og annoncering af loppemarkedet.

Tilmelding foregår hos bestyrelsen i bestyrelsens åbningstider, hvilket er tirsdage i ulige uger fra kl.18:30-19:00. Der kan altså tilmeldes tirsdag d. 26.april og 10.maj.
Foreningens havemøbler må ikke bruges som loppestand.

Se også event på Facebook i AB Gullfoss gruppen.

Piletræ og Taks i hjørnet Gullfossgade/Artillerivej

Der bliver fældet et lille piletræ i hjørnet og en af taks buskene. Resten af taksene bliver klippet til.

Private ting på fællesarealer

Private genstande på loftsarealer, opgange mm. skal fjernes. Vi får mange klager over at folk stiller ting udenfor loftsrummene, og det er ikke acceptabelt. Alt skal sættes ind på rum eller fjernes.
Det samme gælder opgange, kældre mm.

Rygning

Vi har stadig mange problemer med at viceværterne skal rydde op efter rygere i gården, på græsset, i grillen og på gadesiden. Nogle steder ligner det at der bliver røget ud af vinduer og skoddet smidt ud. Det er helt uacceptabelt.

I gården skal askebægrene ved tæppebankerpladserne bruges og ikke grillen, ikke jorden.

Aflåste tørrerum - Gentagelse

Vi har besluttet at køre et forsøg med 4 aflåste tørrerum – et i nærheden af hvert vaskeri. Hvis man er interesseret i dette, kan man henvende sig til viceværterne og, mod depositum, få udlevet en nøgle til et af rummene. Vi skal påpege at det IKKE er en opbevaring af tøj, og man skal sørge for at fjerne sit tørre tøj hurtigst muligt.

Affaldssortering - gentagelse

Mange er rigtig gode til at sortere deres affald – men der er stadig plads til forbedring. Husk også at pap-containerne KUN er til pap (ikke papir og andet – og heller ikke beskidte pizzabakker) – og alt pappet skal FOLDES SAMMEN inden det smides i containerne. En folder om affaldssorteringen kan hentes hos viceværterne.

Havemøbler

Foråret er kommet og de nymalede havemøbler er ude, og snart kommer der nye til. Vi gør endnu en gang opmærksom på at alle havemøbler IKKE er til at lege på. De kan ikke holde til det! Hvis I ser dem brugt til det, så fortæl venligst børnene at det må de ikke!

Opdatering på butikslejligheder

Forhandlingen med butikslejlighederne er pt. i fuld gang. Vi informerer løbende.